title: Sklep Komisije (EU) 2016/1849 z dne 4. julija 2016 o ukrepu SA.41613 – (2015/C) (ex SA.33584 – 2013/C (ex 2011/NN)), ki ga je Nizozemska odobrila profesionalnemu nogometnemu klubu PSV v Eindhovnu (notificirano pod dokumentarno številko C(2016) 4093) (Besedilo velja za EGP )

text:
               19.10.2016

               SL

               Uradni list Evropske unije

               L 282/75

         SKLEP KOMISIJE (EU) 2016/1849
   z dne 4. julija 2016
   o ukrepu SA.41613 – (2015/C) (ex SA.33584 – 2013/C (ex 2011/NN)), ki ga je Nizozemska odobrila profesionalnemu nogometnemu klubu PSV v Eindhovnu

         (notificirano pod dokumentarno številko C(2016) 4093)

   (Besedilo v nizozemskem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije in zlasti prvega pododstavka člena 108(2) Pogodbe,
   ob upoštevanju Sporazuma o Evropskem gospodarskem prostoru in zlasti člena 62(1)(a) Sporazuma,
   ob pozivu vsem zainteresiranim stranem, naj predložijo svoje pripombe v skladu s členom 108(2) Pogodbe (1), in ob upoštevanju teh pripomb,
   ob upoštevanju naslednjega:
   1.   POSTOPEK

               (1)

               Komisija je maja 2011 iz tiska in prek vlog državljanov izvedela, da namerava občina Eindhoven s finančnimi transakcijami podpreti profesionalni nogometni klub Philips Sport Vereniging (v nadaljnjem besedilu: PSV). Komisija je med letoma 2010 in 2011 prejela tudi pritožbe glede ukrepov v korist drugih profesionalnih nogometnih klubov z Nizozemske, in sicer MVV v Maastrichtu, Willem II v Tilburgu, FC Den Bosch v 's-Hertogenboschu in NEC v Nijmegenu. Nizozemska je 26. in 28. julija 2011 Komisiji posredovala informacije o ukrepu za PSV.

               (2)

               Z dopisom z dne 6. marca 2013 je Komisija obvestila Nizozemsko, da se je odločila sprožiti postopek iz člena 108(2) Pogodbe v zvezi z ukrepi v korist klubov Willema II, NEC, MVV, PSV in FC Den Bosch.

               (3)

               Odločitev Komisije, da sproži postopek (v nadaljnjem besedilu: odločitev o sprožitvi postopka), je bila objavljena v Uradnem listu Evropske unije
                   (2). Komisija je pozvala zainteresirane strani, naj predložijo pripombe o zadevnih ukrepih.

               (4)

               Nizozemska je pripombe o ukrepu v korist PSV predložila z dopisi z dne 6. junija in 12. novembra 2013 ter 12. in 14. januarja ter 22. aprila 2016.

               (5)

               Komisija je prejela pripombe teh zainteresiranih strani: občine Eindhoven (v nadaljnjem besedilu: občina) z dne 23. maja 2013, 11. septembra 2013 in 26. septembra 2013 ter PSV z dne 24. maja 2013. Komisija je te pripombe posredovala Nizozemski, ki je imela priložnost za odziv. Nizozemska je predložila pripombe z dopisom z dne 12. novembra 2013.

               (6)

               Srečanja z Nizozemsko so potekala 9. julija 2013, 25. februarja 2015 in 13. oktobra 2015.

               (7)

               Občina se je 17. julija 2013 pri Splošnem sodišču (3) pritožila proti odločbi o sprožitvi postopka z dne 6. marca 2013.

               (8)

               Po objavi odločitve o sprožitvi postopka in v soglasju z Nizozemsko so preiskave v zvezi z različnimi klubi potekale ločeno. Preiskava v zvezi s PSV je bila evidentirana pod številko zadeve SA.41613.

         2.   PODROBEN OPIS UKREPA

   2.1   Ukrep

               (9)

               Nacionalna nogometna zveza Koninklijke Nederlandse voetbal Bond (v nadaljnjem besedilu: KNVB) je krovna organizacija profesionalnega in amaterskega tekmovanja v nogometu. Na Nizozemskem je profesionalni nogomet organiziran po dvotirnem sistemu. V sezoni 2014/2015 je sodelovalo 38 klubov, od katerih jih je 18 igralo v najvišji ligi (eredivisie) in 20 v nižji ligi (eerste divisie).

               (10)

               PSV je bil ustanovljen leta 1913 in igra svoje domače tekme v Eindhovnu. Leta 1999 so bile poslovne dejavnosti PSV združene v družbo z omejeno odgovornostjo [naamloze vennootschap]. Vse razen ene delnice so v lasti fundacije PSV Football. Preostala delnica je v lasti nogometnega kluba PSV v Eindhovnu. PSV igra v najvišji ligi in nenehno tekmuje za najvišja mesta v njej. Prvi v najvišji ligi je bil v sezonah 2014/2015 in 2015/2016. Redno sodeluje na evropskih turnirjih, zmagal pa je tudi v evropskem pokalu (1987/1988) in v nogometnem pokalu UEFA (1977/1978).

               (11)

               PSV je tudi lastnik nogometnega stadiona Philips (v nadaljnjem besedilu: stadion). Do leta 2011 je imel v lasti tudi zemljišče pod stadionom in kompleks za treniranje De herdgang. V letu 2011 se je PSV soočal z resnimi likvidnostnimi težavami, v zvezi s katerimi se je obrnil na občino, družbo Philips in več drugih družb v Eindhovnu ter na nekatere banke. Nekatera od teh podjetij so se dejansko strinjala, da dodelijo nova posojila ali spremenijo obstoječa, da bi pomagala PSV premostiti težke čase.

               (12)

               Takrat sta se občina in PSV dogovorila o prodaji in povratnem zakupu. Strinjala sta se, da bo občina kupila zemljišče pod stadionom in kompleks za treniranje za 48 385 000 EUR. Zemljišče stadiona je bilo ocenjeno na 41 160 000 EUR. Za financiranje tega nakupa se je občina dogovorila za dolgoročno posojilo v podobnem znesku po fiksni obrestni meri banke. Zemljišče pod stadionom je bilo nato dano na voljo PSV prek dolgoročnega zakupa (erfpacht) za 40 let, ki se na zahtevo PSV lahko podaljša. Letna zakupnina znaša 2 463 030 EUR. Ta letna zakupnina vključuje zakupnino za zemljišče stadiona (1 863 743 EUR), zemljišče pod kompleksom za treniranje (327 151 EUR) in parkirišče (272 135 EUR). Pogodba je vsebovala določbo, da se bo zakupnina pregledala po 20 letih.

               (13)

               Nizozemska o svoji nameri, da vstopi v ta konstrukt prodaje in povratnega zakupa, ni obvestila Komisije v skladu s členom 108(3) Pogodbe.

         2.2   Razlogi za sprožitev postopka

               (14)

               V odločitvi o sprožitvi postopka je Komisija zagovarjala stališče, da ukrepi pomoči profesionalnim nogometnim klubom verjetno izkrivljajo konkurenco in vplivajo na trgovino med državami članicami v smislu člena 107(1) Pogodbe. Komisija je prav tako dvomila o primernosti določitve prodajne cene za zemljišče pod stadionom in zakupnine za zemljišče. V predhodnih ugotovitvah je sklepala, da je občina dala selektivno prednost PSV z uporabo državnih sredstev in s tem temu nogometnemu klubu dala državno pomoč.

               (15)

               Zlasti kar zadeva sklicevanje Nizozemske na sporočilo Komisije o elementih državne pomoči pri prodaji zemljišč s strani javnih organov (4) (v nadaljnjem besedilu: sporočilo o prodaji zemljišč), Komisija ponovno poudarja, da smernice, ki so opredeljene v navedenem sporočilu, kot je navedeno v uvodu, „zadevajo samo prodajo zemljišč in objektov v javni lasti. Ne nanašajo se na javne nakupe zemljišč in objektov ali oddajo oziroma zakup zemljišč in objektov s strani javnih organov. Take transakcije lahko prav tako vsebujejo elemente državne pomoči.“

               (16)

               Glede strokovne ocene zunanjega cenilca, na katero se je občina zanesla, je Komisija podvomila v primernost izračuna vrednosti z uporabo cene za zemljišče za mešano uporabo namesto cene zemljišča za nogometni stadion. Komisijo je tudi dvomila, da so bile profitne marže in marže za tveganja, ki so se uporabile za izračun vrednosti zemljišča za nadaljnji razvoj po tem, ko se izteče dolgoročni zakup, realne.

               (17)

               Komisija v tej fazi ni bila prepričana, da je občina nameravala zagotoviti, da je transakcija v skladu z načelom vlagatelja v tržnem gospodarstvu. Namesto tega se je poskušala izogniti izgubi; z drugimi besedami, zaščitni ukrepi so bili uvedeni zato, da je vpliv transakcij na njen proračun nevtralen. To ne bi bilo sprejemljivo za običajnega vlagatelja v tržnem gospodarstvu, čeprav bi se oprl na zunanjega cenilca glede vrednotenja zemljišča in določitve zakupnine.

         3.   PRIPOMBE NIZOZEMSKE

               (18)

               Nizozemska meni, da transakcija ne pomeni državne pomoči iz teh razlogov: (a) vrednost zemljišča in letna zakupnina so določili zunanji cenilci v skladu s sporočilom o prodaji zemljišč. Navedeno sporočilo bi zagotovilo ustrezen okvir za oceno transakcije z vidika državne pomoči; (b) PSV bo občini plačeval dolgoročno zakupnino, ki je višja od zneska obrokov, ki jih občina plačuje banki, kar zagotavlja, da postopek ni finančno nevtralen le za občino; (c) PSV bo zagotovil jamstvo za tista plačila, ki jih pokriva prodaja sezonskih vstopnic; (d) če gre PSV v stečaj, bosta zemljišče in stadion prešla na občino; (e) letna zakupnina se bo pregledala po 20 letih na podlagi novega poročila o vrednotenju.

               (19)

               Po mnenju Nizozemske je občina s pridobitvijo zemljišča, na katerem stoji stadion, delovala pod tržnimi pogoji v skladu z načelom vlagatelja v tržnem gospodarstvu in načelom upnika v tržnem gospodarstvu. Zahtevala je neodvisno vrednotenje zemljišča za določitev transakcijske cene na podlagi tržne vrednosti zemljišča.

               (20)

               Kar zadeva vrednotenje zemljišča kot zemljišča za mešano uporabo, Nizozemska dodaja, da je treba pri kakršni koli oceni v kontekstu primerjave med ravnanjem javnih in zasebnih vlagateljev upoštevati, kako bi zasebni vlagatelj ravnal v času zadevne transakcije, glede na razpoložljive podatke in predviden razvoj v tistem času. Izvedenec je bil pooblaščen, da ugotovi vrednost, ki jo ima nepremičnina glede na njeno trenutno stanje, v primeru prodaje na podlagi domnevno najboljše ponudbe, po dobro pripravljeni ponudbi, ki sledi trgu, ob upoštevanju razvojnega potenciala zemljišča.

               (21)

               Zato se Nizozemska sklicuje na neodvisno poročilo o vrednotenju, v katerem je navedeno, da mora ocena upoštevati mogoči realni in predvidljivi prihodnji razvoj, ki vpliva na zemljišče. Poročilo obravnava mogoč razvoj zemljišča, na katerem stoji stadion, in v njem je navedeno, da bi se, če stadiona ne bi bilo več, zemljišče najverjetneje uporabilo kot območje za mešano uporabo za pisarne in večstanovanjske stavbe. Vrednotenje bi moralo izhajati iz te možnosti, čeprav do takega razvoja ne bo prišlo v več desetletjih. Nizozemska in poročilo o vrednotenju poudarjata, da je ta predpostavka realna, še posebej ker je zemljišče v središču mesta. Potencial za postopen razvoj vrednosti zemljišč v centru je veliko večji kot za tista na obrobju. V zadevnem primeru je občina v še toliko ugodnejšem položaju, ker lahko sama odloči o urbanističnem načrtovanju in s tem tudi o mogoči prihodnji uporabi stadiona.

               (22)

               Po mnenju Nizozemske je domnevna morebitna/mogoča mešana uporaba zemljišča za stanovanja/pisarne v skladu z nedavnim urbanim razvojem območja stadiona in njegovimi nadaljnjimi možnostmi. Neposredna okolica zemljišča se je razvila iz pretežno industrijskega območja v mešano stanovanjsko in pisarniško območje v središču mesta. Občina ima tudi lasten interes glede območja stadiona, saj je pridobitev strateških zemljišč del njene strategije za razvoj urbanega okolja, kot je določeno v dokumentu „Interimstructuurvisie 2009“. Ta dokument določa okvir za preoblikovanje opuščenih industrijskih območij v osrednjih mestnih delih z mešanico stanovanjskih enot, kreativnih dejavnosti, trgovin in pisarn. Priglašeni del te strategije je zgodnje zagotavljanje strateškega zemljišča kot del dolgoročne naložbene strategije za uresničitev načrtov. Občina v skladu s tem in ker sočasno ne more uresničiti vseh načrtov za enotno območje, tudi želi združiti občinski nakup zemljišča (da si ga zagotovi) z dolgoročnimi zakupi. Dogovor glede stadiona je v skladu z načrtovanim. Občina je ugotovila, da ji pridobitev lastništva nudi priložnost, ki je v skladu z njenimi interesi. Hkrati bi se s tem zagotovil zanesljiv priliv prihodkov ob pridobitvi zemljišča za čas trajanja dolgoročnega zakupa.

               (23)

               Zato se v poročilu o vrednotenju upošteva, s sklicevanjem na splošno sprejet standard, po katerem mora biti vrednost zemljišča ocenjena na osnovi najvišje in najboljše uporabe prostora, da mora cena temeljiti na zemljišču za mešano uporabo. Poročilo vključuje tudi oceno pričakovanih stroškov rušenja obstoječih stavb in razvoja območja ter pričakovano ceno gradnje stanovanj in pisarn. Pri vrednotenju se primerja mogoča vrednost pisarn in stanovanj ob upoštevanju nedavnega razvoja na sosednjih območjih. Kot dodaten blažilnik tveganj, cenilec predvideva le 80-odstotni indeks talne površine glede na podobne projekte.

               (24)

               V poročilu o vrednotenju je za določitev letne zakupnine kot osnova upoštevana predvidena vrednost zemljišča stadiona in kompleksa za treniranje (skupaj ocenjena na 48 385 000 EUR) skupaj s parkiriščem, ki je že bilo v lasti občine (ocenjeno na 6 010 000 EUR). Kot referenčna obrestna mera se uporablja dolgoročna obrestna mera nizozemskih državnih obveznic v letu 2011 po stopnji 3,54 %. K temu se doda pribitek 1,5 % letno za kritje tveganja zmanjšanja vrednosti zemljišča in/ali neplačila. Zakupnina je tako določena zato, da se občini zagotovi donos 5,04 %.

               (25)

               Vrednotenje zunanjega cenilca predvideva povečanje vrednosti zemljišča v 40 letih v skladu s pričakovano povprečno letno stopnjo inflacije v višini 1,7 %. Na tej podlagi vrednotenje šteje za primerno, da PSV plača letno zakupnino v višini 2 463 030 EUR. Nizozemska trdi, da je ta znesek usklajen z najemnino, ki jo plačujejo profesionalni nogometni klubi drugod v državi za najem stadiona, in da je zato v skladu s tržnimi pogoji. Glede predvidenega povečanja vrednosti zemljišča v višini 1,7 % študija dopušča znižanje vrednosti po 20 letih v kumulativni vrednosti zemljišča kot varnostno rezervo v višini 22,5 % in določa ocenjeno zakupnino na tej nižji osnovi od 21 leta naprej. Glede na varnostno rezervo v višini 22,5 % znaša stopnja dejanske vrednosti rasti, uporabljene pri vrednotenju, 1,01 % za vseh 40 let (0,4 % za prvih 20 let).

               (26)

               Poročilo ugotavlja, da lahko dolgoročni zakup za več kot 15 let vključuje določena tveganja. Z vidika tržnega vlagatelja se dolgoročno obdobje, v katerem še ne more uresničiti vrednosti nepremičnine na območju za mešano uporabo, izravna z zakupnino, ki že temelji na predvideni vrednosti zemljišča za mešano uporabo. Zakupnina bo pregledana čez 20 let na podlagi novega poročila o vrednotenju. Ta pregled bo zajemal vrednost zemljišča in ustrezno donosnost na to vrednost. Ta zakup ustvarja prihodke med trajanjem zakupa s poznejšo možnostjo za izkoriščanje potenciala zemljišča.

               (27)

               Tveganje za občino bi bilo omejeno tudi z dodatnimi dejavniki. Glede tveganja namembnosti prostorske ureditve poročilo o vrednotenju prostorske ureditve izhaja iz dejstva, da je namembnost območja okoli stadiona že prostorsko preurejena iz industrijske v mešano uporabo. V enem primeru je vlagatelj pridobil spremembo namembnosti v osmih tednih. Tako je cenilec to predpostavko upošteval za realno. Ni upošteval dejavnika, da lahko občina vpliva na postopek načrtovanja, ampak je preučil razvoj na okoliških območjih in upravno prakso pri izdaji dovoljenj ter spremembe namembnosti za zasebne gradbene izvajalce. Prostorska zakonodaja dovoljuje prožno spreminjanje namembnosti. Za dodatno zmanjšanje tveganja pri izračunu poročilo o vrednotenju predvideva nižjo gostoto gradnje kot na sosednjih zemljiščih.

               (28)

               Tudi če bi se namembnost stadiona ohranila v sedanjem stanju, to ne bi pomenilo velikega tveganja. Sedanja prostorska namembnost je za stadion in poslovno uporabo. Če se ta prostorska namembnost ohrani, bi to lahko povzročilo le rahlo znižanje vrednosti zemljišča. Po mnenju Nizozemske bi omogočala kakršno koli komercialno uporabo prostorov in razvoj dobičkonosnih poslovnih dejavnosti. Neodvisni cenilec je ugotovil, da je mešana uporaba ustrezna podlaga za vrednotenje. Tega ni predlagala občina.

               (29)

               Dolgoročna pogodba o zakupu določa, da sta zemljišče in stadion, če PSV ne plačuje zakupnine ali gre v stečaj, popolnoma na voljo občini, ki lahko razvije potencial zemljišča. Zgradbe na zemljišču bodo postale last občine. Kot je navedeno zgoraj, cena transakcije v višini 48 385 000 EUR že upošteva pričakovane stroške rušenja in razvoja, višina zakupnine pa bo v celoti pregledana po 20 letih. Poleg tega se je PSV zavezal, da bo prihodke od prodaje sezonskih vstopnic zastavil za plačilo zakupnine, in je nakazal znesek v višini zakupnine za dve leti (za začetno desetletno obdobje).

               (30)

               Ob izteku veljavnosti zakupne pogodbe občina ne bo prejela le obresti, temveč bo še vedno lastnica zemljišča pod stadionom, ki bo imelo domnevno večjo vrednost kot danes in ga bo mogoče uporabiti na različne načine. Zgradbe na zemljišču bodo tudi na voljo občini brez vsakršnega nadomestila PSV.

         4.   PRIPOMBE ZAINTERESIRANIH STRANI

               (31)

               Občina in PSV sta predložila pripombe v postopku, ki so bile enake kot pripombe, ki jih je predložila Nizozemska. Poleg tega je mestna občina opisala postopek, ki je privedel do odločitve za nakup zemljišča stadiona, in razloge za nakup. Občina navaja, da je januarja 2011 začela posvetovanja s PSV za sklenitev sporazuma o prodaji in povratnem zakupu. Osnovni cilj je bil pomagati PSV s proračunsko nevtralno transakcijo, ki klubu ne bi zagotavljala finančne prednosti, ki je ne bi mogel pridobiti pod tržnimi pogoji.

               (32)

               V ta namen in s tem ciljem je občina prosila podjetje za neodvisno vrednotenje zemljišč Troostwijk Taxaties B.V. (v nadaljnjem besedilu: Troostwijk), naj določi tržno ceno zadevnih zemljišč in razumen znesek za letno zakupnino. Troostwijk je marca 2011 predložilo oceno zemljišča stadiona in drugih zemljišč, ki jih je PSV želel prodati občini. Tržno ceno za zemljišče pod stadionom, glede na njegovo takratno stanje in ob upoštevanju njegovih razvojnih možnosti, je določilo v višini 41 160 000 EUR. Metodologijo za določitev vrednosti zemljišča in zakupnino je potrdilo zunanje računovodsko podjetje, ki dela za občino. Zakupnina bi bila višja od obresti, ki bi jih morala plačati občina za posojilo za financiranje nakupa zemljišč.

               (33)

               Po prejemu zahteve Komisije za informacije maja 2011 o načrtovani transakciji je občina posebno pozornost namenila temu, da ukrep sledi tržnim pogojem in da ne bo vplival na njen proračun. Občina je poudarila, da je pridobitev zemljišča zanjo zanimiva, saj je skladna tudi z njeno strategijo pridobivanja zemljišč in razvoja. Občina bi imela lasten interes za nakup tega zemljišča, ki bi lahko zanjo imelo višjo vrednost kot za druge morebitne vlagatelje.

         5.   OCENA UKREPA – OBSTOJ DRŽAVNE POMOČI V SKLADU S ČLENOM 107(1) POGODBE

               (34)

               V skladu s členom 107(1) Pogodbe je državna pomoč pomoč, ki jo dodeli država članica, ali kakršna koli vrsta pomoči iz državnih sredstev pomoč, ki izkrivlja ali bi lahko izkrivljala konkurenco, tako da daje gospodarsko prednost posameznim podjetjem ali proizvodnji posameznega blaga, kolikor prizadene trgovino med državami članicami. Pogoji, določeni v členu 107(1) Pogodbe, so kumulativni in za to, da se ukrep opredeli kot državna pomoč, morajo biti izpolnjeni vsi pogoji.

         5.1   Državna sredstva in pripisljivost državi

               (35)

               O ukrepu za nakup zemljišča pod stadionom in kompleksa za treniranje De Herdgang za 48 385 000 EUR in nato povratni zakup PSV se je odločila občina. Ta ukrep vključuje proračun občine in s tem uporabo državnih sredstev. Zato ga je mogoče pripisati državi.

         5.2   Mogoči učinki pomoči na trgovino in konkurenco

               (36)

               Nizozemska dvomi o učinku morebitnih pomoči na notranjem trgu za klube, ki ne igrajo nogometa na evropski ravni. Vendar se profesionalni nogometni klubi štejejo za podjetja in so predmet nadzora državne pomoči. Nogomet je oblika plačane zaposlitve in zagotavlja storitve za plačilo; razvil je visoko raven profesionalnosti in s tem povečal svoj gospodarski učinek (5).

               (37)

               Profesionalni nogometni klubi opravljajo gospodarske dejavnosti na več trgih, poleg udeležbe na nogometnih tekmovanjih, ki imajo mednarodno razsežnost, so to še trg za prestop profesionalnih igralcev, oglaševanje, sponzorstvo, trženje in medijska pokritost. Pomoč profesionalnemu nogometnemu klubu krepi njegov položaj na vsakem od teh trgov, ki večinoma vključujejo več držav članic. Če se torej državna sredstva uporabljajo za dajanje selektivne prednosti profesionalnemu nogometnemu klubu, ne glede na ligo, v kateri igra, taka pomoč verjetno lahko izkrivlja konkurenco in vpliva na trgovino med državami članicami v smislu člena 107(1) Pogodbe (6).

         5.3   Selektivna prednost

               (38)

               Da bi ukrep pomenil državno pomoč, mora nuditi gospodarsko prednost, ki je prejemnik ne bi mogel pridobiti pod običajnimi tržnimi pogoji. Pri nakupu zemljišč od PSV in poznejšem zakupu bi šlo za tako ugodnost, če bi bili pogoji za PSV ugodnejši, kot jih upravičujejo pogoji na trgu.

               (39)

               Običajni interesi vlagatelja/najemodajalca v poslovnem postopku prodaje in povratnem zakupu so primerna donosnost naložbe v obliki zakupnine med trajanjem zakupa in lastništvo nad sredstvom, ki ga že uporablja zanesljiv najemnik. Vlagatelj/najemodajalec bo tako imel v dolgoročni uporabi, v celoti zakupljeno sredstvo s stabilnim dotokom prihodkov.

         5.3.1   Uporaba sporočila o prodaji zemljišč

               (40)

               Nizozemska se za to oceno sklicuje na sporočilo o prodaji zemljišč. Glede na navedeno sporočilo prodaja zemljišč in objektov s strani javnega organa ne pomeni pomoči, prvič, kadar javni organ sprejme najboljšo ali edino ponudbo na podlagi brezpogojnega razpisnega postopka, in drugič, kadar je pri neobstoju takega razpisnega postopka prodajna cena vsaj enaka vrednosti, določeni v neodvisni strokovni oceni.

               (41)

               Komisija poudarja, da smernice v sporočilu o prodaji zemljišč, kot je navedeno v uvodu, „zadeva samo prodajo zemljišč in objektov v javni lasti. Ne nanašajo se na javne nakupe zemljišč in objektov ali oddajo oziroma zakup zemljišč in objektov s strani javnih organov. Take transakcije lahko prav tako vsebujejo elemente državne pomoči.“ Poleg tega v zadevnem primeru samo določitev vrednosti zemljišča ne zadostuje. Postopek prodaje in povratnega zakupa vsebuje tudi zakupnino. Ugotoviti je treba tudi tržno skladnost te zakupnine.

               (42)

               Vsekakor so mehanizmi v sporočilu za prodajo zemljišč zgolj sredstva za to, da se ugotovi, ali je država ravnala kot vlagatelj v tržnem gospodarstvu in so zato specifični primeri za uporabo preizkusa načela vlagatelja v tržnem gospodarstvu za transakcije zemljišč med zasebnimi in javnimi subjekti (7).

         5.3.2   Spoštovanje načela vlagatelja v tržem gospodarstvu

               (43)

               Komisija mora zato oceniti, ali bi zasebni vlagatelj vstopil v obravnavane posle pod enakimi pogoji. Hipotetični zasebni vlagatelj deluje kot preudaren vlagatelj, katerega namen je zagotoviti običajen pričakovan donos, ob upoštevanju ravni tveganja, ki je sprejemljiva za zadevno stopnjo donosa. Načelo vlagatelja v tržnem gospodarstvu ne bi bilo upoštevano, če bi bila cena za zemljišče določena na ravni, ki je višja od tržne cene, zakupnina pa na nižji ravni.

               (44)

               Nizozemska in občino trdita, da je občina ravnala na podlagi (predhodne) ocene neodvisnega cenilca in zato v skladu z načelom vlagatelja v tržem gospodarstvu. Transakcija je bila izvedena na podlagi tržne vrednosti zemljišča, zato ni dala prednosti PSV.

               (45)

               Komisija meni, da se skladnost s tržnimi pogoji načeloma lahko določi z neodvisno strokovno oceno vrednosti.

               (46)

               Glede skladnosti rezultatov ocene zunanjega cenilca, na katere se je oprla občina, je bila Nizozemska v odločitvi o sprožitvi postopka pozvana, naj utemelji, zakaj so cenilci pri svojih izračunih uporabili ceno zemljišča za mešano uporabo namesto cene zemljišča za nogometni stadion. Komisija je tudi želela utemeljitev stopenj dobička in tveganja, ki se uporabljajo za izračun vrednosti zemljišča za prihodnji razvoj po koncu dolgoročnega zakupa.

               (47)

               Na podlagi informacij, ki sta jih predložili Nizozemska in občina, Komisija ugotavlja, da je občina pridobila zemljišče po oceni zemljišč, ki jo je izvedlo podjetje za neodvisno vrednotenje zemljišč Trooswijk. Ko so se januarja 2011 začela posvetovanja o sklenitvi sporazuma o prodaji in povratnem zakupu s PSV, je bil osnovni cilj pomagati PSV s transakcijo, ki klubu ne bi zagotovila finančne prednosti, ki je ne bi mogel pridobiti pod tržnimi pogoji. Zato je občina prosila Troostwijk, naj določi tržno ceno zadevnih zemljišč in zakupnino za letni zakup, skladno s tržnimi pogoji.

               (48)

               Predpostavke, na katerih temelji vrednotenje, se zdijo razumne. Troostwijk je v poročilu o vrednotenju iz marca 2011 ocenilo tržno ceno zemljišča na podlagi njegovega takratnega stanja in ob upoštevanju njegovih razvojnih možnosti ter tako določilo ceno 41 160 000 EUR. Metodologijo za določitev vrednosti zemljišča in zakupnino za zakup je potrdila zunanja računovodska družba, ki dela za občino.

               (49)

               Poročilo o vrednotenju podjetja Troostwijk upošteva mogoče realne in predvidljive prihodnje dogodke, ki vplivajo na zemljišče. Poročilo upošteva mogoč razvoj območja stadiona in navaja, da bi se, če stadiona ne bi več bilo, zemljišče najverjetneje uporabilo kot območje za mešano uporabo za pisarne in večstanovanjske stavbe. V poročilu o vrednotenju je poudarjeno, da je ta predpostavka realna predvsem zato, ker je zemljišče v središču mesta. Za zemljišča v središču mesta je možnost za postopen razvoj vrednosti veliko večja kot za tista na obrobju. Poročilo o vrednotenju se poleg tega sklicuje na splošni standard vrednotenja, pri čemer je osnova za določitev vrednosti zemljišča največja in najboljša uporaba območja.

               (50)

               Prihodnja uporaba, kot jo opisuje Nizozemska, je tudi skladna z dolgoročno strategijo urbanega razvoja občine za celotno območje stadiona, kot je opisano v uvodni izjavi 22. Kot je opisala občina, bi bila verjetnost pridobitve spremembe namembnosti zemljišča zelo visoka za vsakega lastnika zadevnih zemljišč.

               (51)

               V vsakem primeru pa ima po navedbah Nizozemske sedanja namembnost zemljišča za stadion in njegova poslovna uporaba tudi velik gospodarski potencial.

               (52)

               Zato je mogoče skleniti, da se zdi sprejemljivo, da se v strokovni oceni zemljišče ovrednoti na podlagi mešane uporabe. Komisija je že sprejela, da občina lahko pri vrednotenju zemljišč izhaja iz dolgoročne perspektive za razvoj vrednosti zemljišča na območju, kjer se lahko pričakujejo izboljšave v skladu s poslovno strategijo načrtovanja (8).

               (53)

               PSV bo plačal občini dolgoročno zakupnino, ki jo je določilo neodvisno podjetje za vrednotenje in je izračuna na podlagi cene, ki se predvideva za zemljišče ob upoštevanju njegove poznejše morebitne uporabe za stanovanja in pisarne in glede na dolgoročne obrestne mere za državne obveznice v letu 2011, povišane za premijo za tveganje v višini 1,5 %.

               (54)

               Tako zakupnina že izraža ceno, ki je ocenjena za zemljišče za drug namen in ne za športno uporabo. Zato je višja kot zakupnina, izračunana na podlagi sedanje rabe zemljišča.

               (55)

               Poročilo ugotavlja, da dolgoročni zakup za več kot 15 let lahko vključuje določena tveganja v smislu nihanja vrednosti zemljišča. Ta tveganja pa so omejena z več dejavniki, ki bodo natančneje obravnavani v uvodnih izjavah 56 do 59.

               (56)

               Predpostavke v poročilu o vrednotenju se lahko štejejo za previdne. Poročilo o vrednotenju določa pričakovano mogočo vrednost pisarn in stanovanj glede na nedavni razvoj na sosednjih območjih, dodaten blažilnik tveganj glede morebitne prodajne cene stanovanj pa je le 80-odstotni indeks talne površine v primerjavi s podobnimi projekti.

               (57)

               Glede predvidenega povečanja vrednosti zemljišča v višini 1,7 %, ki je predvidena stopnja inflacije, vrednotenje vključuje popravni ukrep: po 20 letih je izveden odbitek od akumulirane vrednosti zemljišča v višini 22,5 %, ki je vključen kot varnostna rezerva. Pri združitvi obeh predpostavk, bi pričakovana rast znašala 1,01 % letno za 40-letno obdobje zakupa in 0,4 % letno za prvih 20 let. Tako je prvotna predpostavka 1,7 % v povezavi z varnostno rezervo smiselna, glede na to, da je zadevno sredstvo zemljišče, za katero se lahko pričakuje, da bo ohranilo vrednost ali jo povečalo, in da je v središču mesta (čeprav je zemljišče trenutno opredeljeno kot zemljišče za komercialne namene, zakupnina že temelji na predvideni vrednosti za mešano rabo zemljišča). Poleg tega je stopnja inflacije za Nizozemsko leta 2011 znašala 2,3 % (9), ciljna stopnja inflacije ECB pa 2 %. Obe vrednosti sta znatno višji od pričakovanih stopenj rasti za ocenjeno vrednost zemljišč, ki jo je uporabil cenilec.

               (58)

               Poleg teh zaščitnih ukrepov glede zakupnine vsebuje zakupna pogodba, ki jo je sklenila občina, različna druga določila za kritje morebitnih tveganj, zlasti glede tveganja neplačila PSV. Nogometni klub zagotavlja jamstvo za zakupnino s prihodki od prodaje letnih vstopnic. PSV je prav tako zagotovil jamstvo v višini 5 milijonov EUR, kar ustreza približno dvoletni zakupnini, ki je odvzeta iz nakupne cene in je v hrambi pri notarju za deset let.

               (59)

               Pogodbenici sta se dogovorili, da se bo zakupnina v celoti pregledala po 20 letih na zahtevo katere koli pogodbenice. Ta pregled bo temeljil na novem poročilu o vrednotenju. Na podlagi vrednosti zemljišča se bo takrat, skupaj z ustrezno donosnostjo državnih vrednostnih papirjev in premijo za tveganje, določila nova zakupnina za zemljišče. Strani so se strinjale, da se za občino določi nadaljnji zaščitni ukrep, in sicer da pravice do uporabe zemljišč in stadiona preidejo na občino, če PSV ne bi spoštoval plačila zakupnine ali bi šel v stečaj. Ta določba pomeni odstopanje od običajnih posledic po nizozemskem civilnem pravu, v skladu s katerim zakupne pravice postanejo del stečajne mase, s čimer se izognejo nadzoru s strani lastnika zemljišča. V tem primeru občina po izteku zakupa ostane lastnik zemljišča in nadzoruje njegovo uporabo.

               (60)

               Medtem ko se predpostavke v poročilu o vrednotenju zdijo primerne, kot je navedeno v uvodnih izjavah 48 do 57, ostaja primerjava z drugimi gospodarskimi posli težavna, saj se zakupne pogodbe, ki jih je Nizozemska predložila za primerjalne analize, lahko nanašajo na različne sektorje (kot je stanovanjski sektor v Amsterdamu). Zato je Komisija pri presoji, ali je sedanja transakcija skladna z načelom vlagatelja v tržnem gospodarstvu, preverila, ali bi bila lahko referenčno merilo drugačna osnova za trgovinski posel, ki temelji na posojilu občine Eindhoven klubu PSV in v katerem zemljišče služi za zavarovanje.

               (61)

               Komisija ugotavlja, da bo zakupnina, ki jo plača PSV, višja od tržne obrestne mere za posojilo, po tem, ko se upoštevajo razlike med prodajo in povratnim zakupom posla ter posojilom. Najpomembnejša razlika se nanaša na dejstvo, da če bi PSV po prejemu posojila od občine postal plačilno nesposoben, občina ne bi dobila nazaj nominalnega zneska posojila. Ne bi mogla izkoristiti morebitnega povečanja vrednosti zemljišča preko nominalnega zneska posojila. V sporazumu o prodaji in povratnem najemu občina postane lastnik zemljišča na začetku zakupne pogodbe in bo imela vse lastninske pravice v primeru neizpolnjevanja obveznosti. Občina se je pri odločanju o ukrepu osredotočila na ta vidik, zlasti ker zagotovljeno popolno razpolaganje z zemljiščem po morebitnem neplačilu PSV odstopa od splošnih določb nizozemskega prava v korist občine (uvodna izjava 59). Vsako povečanje vrednosti zemljišča (po določitvi posojilnih pogojev) bo zato le v korist občine.

               (62)

               Tako bi bilo mogoče pričakovati, da bi imela transakcija prodaje in povratnega zakupa nižji pričakovani donos kot posojilo. Stopnja donosa posojila z visokokakovostnim zavarovanjem, danega podjetju z bonitetno oceno, ki je podobna oceni nogometnega kluba PSV, bi torej pomenila zgornjo mejo referenčne vrednosti.

               (63)

               Zaradi neobstoja zanesljivih tržnih meril (10) je tržno referenčno obrestno mero za alternativo posojilu PSV treba vzpostaviti na podlagi sporočila Komisije o spremembi metode določanja referenčnih obrestnih mer in diskontnih stopenj (11). Za pridobitev previdne ocene se ta izračun opravi ob upoštevanju dejstva, da je PSV v letu 2011 izkazoval slabo kreditno kvaliteto, in ob predpostavki visokega zavarovanja posojila (tj. z zemljiščem). Dobljena referenčna obrestna mera bi znašala 6,05 %.

               (64)

               Vlagatelj, ki da posojilo, zato pričakuje za 1,01 % višji donos kot občina v transakciji prodaje in povratnega zakupa. Vendar pa občina še vedno deluje kot vlagatelj v tržnem gospodarstvu, če je vlagatelj, ki da posojilo, pripravljen odpustili donos v višini 1,01 % v zameno za morebitno povečanje vrednosti zemljišča (glej uvodno izjavo 61). Na podlagi značilnosti transakcije je tak potencial povečanja vrednosti vreden vsaj 1,01 %, zato se donos, ki ga pričakuje občina pri prodaji in povratnem zakupu, zdi v skladu s tržnimi referenčnimi merili.

               (65)

               Zato se zdi, da konstrukt prodaje in povratnega zakupa ne povzroči neupravičene prednosti za PSV in občini daje donos, ki je v skladu z načelom vlagateljev v tržnem gospodarstvu.

               (66)

               Nazadnje je treba opozoriti, da je po mnenju Nizozemske zakupnina primerljiva z najemnino, ki jo drugod po državi plačujejo profesionalni nogometni klubi za najem stadiona. Čeprav je takšna primerjava še vedno težavna zaradi različnih lokacij, je treba poudariti, da navedeni klubi ne plačujejo le letne najemnine za zemljišče pod stadionom, temveč za celotno poslopje stadiona. Za primerjavo, PSV je lastnik stadiona, nosi stroške njegovega obratovanja in vzdrževanja ter poleg tega plačuje zakupnino zemljišče pod stadionom.

         6.   SKLEPNA UGOTOVITEV

               (67)

               Zato Komisija ugotavlja, da so bili dvomi, izraženi v odločitvi o sprožitvi postopka, v zadostni meri odpravljeni. Občina je, ko je kupila zemljišče stadiona in ga dala v zakup PSV, ravnala tako, kot bi ravnal hipotetični zasebni vlagatelj v podobnem položaju. Zato transakcija ne pomeni državne pomoči v smislu člena 107(1) Pogodbe –

         SPREJELA NASLEDNJI SKLEP:
   Člen 1
   Ukrep, ki ga je Nizozemska izvedla v korist nogometnega kluba PSV v Eindhovnu, ne pomeni pomoči v smislu člena 107(1) Pogodbe o delovanju Evropske unije.
   Člen 2
   Ta sklep je naslovljen na Kraljevino Nizozemsko.

      V Bruslju, 4. julija 2016

            Za Komisijo

         Margrethe VESTAGER

            Članica Komisije

      (1)  Odločba Komisije v zadevi SA.33584 (2013/C) (ex 2011/NN) – Nizozemska pomoč nekaterim nizozemskim profesionalnim nogometnim klubom v obdobju 2008–2011 – Poziv k predložitvi pripomb na podlagi člena 108(2) Pogodbe o delovanju Evropske unije (UL C 116, 23.4.2013, str. 19).

      (2)  Glej opombo 1.

      (3)  Zadeva T-370/13 Gemeente Eindhoven proti Komisiji.

      (4)  UL C 209, 10.7.1997, str. 3.

      (5)  Zadeva Olympique Lyonnais, C-325/08, ECLI:EU:C:2010:143, točki 27 in 28; zadeva Meca-Medina in Majcen proti Komisiji, C-519/04 P, ECLI:EU:C:2006:492, točka 22, in zadeva Bosman, C-415/93, ECLI:EU:C:1995:463, točka 73.

      (6)  Odločitve Komisije glede Nemčije z dne 20. marca 2013 v zadevah Multifunktionsarena der Stadt Erfurt (zadeva SA.35135 (2012/N), točka 12) in Multifunktionsarena der Stadt Jena (zadeva SA.35440 (2012/N), povzetki v UL C 140, 18.5.2013, str. 1) in z dne 2. oktobra 2013 v zadevi Fußballstadion Chemnitz (zadeva SA.36105 (2013/N), povzetek v UL C 50, 21.2.2014, str. 1, točke od 12 do 14); odločitve Komisije glede Španije z dne 18. decembra 2013 v zadevi o morebitni državni pomoči štirim španskim profesionalnim nogometnim klubom (zadeva SA.29769 (2013/C), točka 28); v zadevi Real Madrid CF (zadeva SA.33754 (2013/C), točka 20) in v zadevi o domnevni pomoči trem nogometnim klubom v Valencii (zadeva SA.36387 (2013/C), točka 16), objavljene v UL C 69, 7.3.2014, str. 99.

      (7)  Glede na preizkus načela vlagatelja v tržem gospodarstvu ne bi šlo za državno pomoč, če bi bil zasebni vlagatelj, ki deluje v običajnih tržnih pogojih v tržnem gospodarstvu, v podobnih okoliščinah upravičencu pripravljen zagotoviti obravnavane ukrepe.

      (8)  Sklep Komisije 2011/529/EU z dne 20. aprila 2011 o ukrepu C-37/04 (ex NN 51/04), ki ga je izvedla Finska za podjetje Componenta Oyj (UL L 230, 7.9.2011, str. 69), uvodne izjave 68 do 74.

      (9)  http://data.worldbank.org/indicator/FP.CPI.TOTL.ZG/countries/NL?display=graph

      (10)  V tem primeru ni bilo dovolj podatkov za oblikovanje tržnega približka za referenčno obrestno mero.

      (11)  UL C 14, 19.1.2008, str. 6.


title: Sklep Sveta z dne 30. oktobra 2013 o sprejetju stališča Sveta o predlogu spremembe proračuna Evropske unije št. 8 za proračunsko leto 2013

text:
               1.11.2013

               SL

               Uradni list Evropske unije

               C 318/2

         SKLEP SVETA
   z dne 30. oktobra 2013
   o sprejetju stališča Sveta o predlogu spremembe proračuna Evropske unije št. 8 za proračunsko leto 2013
   2013/C 318/02
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 314 Pogodbe, v povezavi s Pogodbo o ustanovitvi Evropske skupnosti za atomsko energijo in zlasti členom 106a Pogodbe,
   ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) ter zlasti člena 41 Uredbe,
   ob upoštevanju naslednjega:

               —

               proračun Unije za proračunsko leto 2013 je bil dokončno sprejet 12. decembra 2012 (2),

               —

               Komisija je 26. septembra 2013 predložila predlog spremembe proračuna št. 8 k splošnemu proračunu za proračunsko leto 2013,

               —

               stališče Sveta se sprejme skupaj s sprejetjem stališča o predlogu spremembe proračuna št. 9/2013, vendar je odvisno od tega, ali bo Evropski parlament odobril dogovor o večletnem finančnem okviru za obdobje 2014–2020,

               —

               ker mora biti predlog spremembe proračuna št. 8 k splošnemu proračunu za leto 2013 nemudoma sprejet, je upravičeno, da se v skladu s členom 3(3) Poslovnika Sveta skrajšata osemtedenski rok za obveščanje nacionalnih parlamentov in desetdnevni rok za uvrstitev točke na začasni dnevni red Sveta iz člena 4 Protokola št. 1 o vlogi nacionalnih parlamentov v Evropski uniji –

         SPREJEL NASLEDNJI SKLEP:
   Edini člen
   Svet je stališče o predlogu spremembe proračuna Evropske unije št. 8 za proračunsko leto 2013 sprejel 30. oktobra 2013.
   Ta sklep se uporablja od datuma, na katerega Evropski parlament odobri dogovor o večletnem finančnem okviru za obdobje 2014–2020 in stališče Sveta o predlogu spremembe proračuna št. 9/2013.
   Celotno besedilo si je mogoče prebrati na spletišču Sveta http://www.consilium.europa.eu/ ali ga od tam prenesti.

      V Bruslju, 30. oktobra 2013

            Za Svet

            Predsednik

         L. LINKEVIČIUS

      (1)  UL L 298, 26.10.2012, str. 1.

      (2)  UL L 66, 8.3.2013, str. 1, s popravkom v UL L 134, 18.5.2013, str. 21.


title: Sklep Sveta z dne 23. februarja 1998 o sklenitvi Sporazuma o sodelovanju med Evropsko skupnostjo in Republiko Jemen

text:
Pomembno pravno obvestilo

|

31998D0189

Uradni list L 072 , 11/03/1998 str. 0017 - 0017

		Sklep Svetaz dne 23. februarja 1998o sklenitvi Sporazuma o sodelovanju med Evropsko skupnostjo in Republiko Jemen(98/189/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti členov 113 in 130y v zvezi s prvim stavkom člena 228(2) in prvim pododstavkom člena 228(3) Pogodbe,ob upoštevanju predloga Komisije,ob upoštevanju mnenja Evropskega parlamenta [1],ker naj bi politika Skupnosti v skladu s členom 130u Pogodbe na področju razvojnega sodelovanja pospeševala trajnostni gospodarski in socialni razvoj držav v razvoju, njihovo nemoteno in postopno vključevanje v svetovno gospodarstvo ter zmanjševanje revščine v teh državah;ker naj bi Skupnost pri uresničevanju svojih ciljev na področju zunanjih odnosov potrdila Sporazum o sodelovanju med Evropsko skupnostjo in Republiko Jemen,SKLENIL:Člen 1V imenu Skupnosti se potrdi Sporazum o sodelovanju med Evropsko skupnostjo in Republiko Jemen.Besedilo Sporazuma je priloženo temu sklepu.Člen 2Predsednik Sveta v imenu Skupnosti da uradno obvestilo, predvideno v členu 21 Sporazuma.Člen 3V Skupnem odboru, predvidenem v členu 15 Sporazuma, Skupnost zastopa Komisija, ob pomoči predstavnikov držav članic.Člen 4Ta sklep se objavi v Uradnem listu Evropskih skupnosti [2].V Bruslju, 23. februarja 1998Za SvetPredsednikR. Cook[1] UL C 56, 23.2.1998.[2] Datum začetka veljavnosti Sporazuma o sodelovanju bo Generalni sekretariat Sveta objavil v Uradnem listu Evropskih skupnosti.--------------------------------------------------


title: 2013/428/EU: Sklep Sveta z dne 9. avgusta 2013 o podaljšanju veljavnosti Sklepa 2012/96/EU

text:
               13.8.2013

               SL

               Uradni list Evropske unije

               L 217/36

         SKLEP SVETA
   z dne 9. avgusta 2013
   o podaljšanju veljavnosti Sklepa 2012/96/EU
   (2013/428/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (1) (v nadaljnjem besedilu: Partnerski sporazum AKP-ES), kakor je bil nazadnje spremenjen v Ouagadougouju, Burkina Faso dne 22. junija 2010 (2) in zlasti člena 96 Sporazuma,
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih, ki jih je treba sprejeti, in postopkih, ki jih je treba upoštevati pri izvajanju Partnerskega sporazuma AKP-ES (3), ter zlasti člena 3 Notranjega sporazuma,
   ob upoštevanju predloga Komisije,
   ob upoštevanju naslednjega:

               (1)

               S Sklepom 2002/148/ES (4), so bila zaključena posvetovanja z Republiko Zimbabve v skladu s členom 96(2)(c) Partnerskega sporazuma AKP-ES in sprejeti ustrezni ukrepi, ki omejujejo sodelovanje z Zimbabvejem v skladu s členom 96 Partnerskega sporazuma AKP-ES (v nadaljnjem besedilu: ustrezni ukrepi), kakor je določeno v Prilogi k navedenemu sklepu. Navedeni ukrepi so bili pozneje prilagojeni in njihovo obdobje uporabe vsako leto ponovno podaljšano.

               (2)

               Da Unija dokaže stalno zavezanost političnemu procesu v skladu s splošnim političnim dogovorom, se je Svet 7. avgusta 2012 s Sklepom 2012/470/EU (5)odločil podaljšati veljavnost Sklepa 2012/96/EU (6) in za 12 mesecev začasno prenehati z uporabo ustreznih ukrepov.

               (3)

               Svet bi moral po izvedbi mirnih, transparentnih in verodstojnih volitev v Zimbabveju v skladu s splošnim političnim dogovorom pregledati navedene ustrezne ukrepe. Veljavnost Sklepa 2012/96/EU bi bilo zato treba podaljšati in hkrati ohraniti začasno prenehanje uporabe ustreznih ukrepov.

               (4)

               Evropska unija se lahko kadar koli odloči za spremembo tega sklepa –

         SPREJEL NASLEDNJI SKLEP:
   Člen 1
   Veljavnost Sklepa 2012/96/EU in v njem določenih ustreznih ukrepov se podaljša do 20. februarja 2014. Začasno prenehanje uporabe ustreznih ukrepov velja še naprej.
   Ustrezne ukrepe se stalno pregleduje in se jih ponovno uporabi, če bi se razmere v Zimbabveju zelo poslabšale.
   Takšni ukrepi se v vsakem primeru pregledajo šest mesecev po začetku veljavnosti tega sklepa.
   Člen 2
   Ta sklep začne veljati na dan njegovega sprejetja. Objavi se v Uradnem listu Evropske unije.

      V Bruslju, 9. avgusta 2013

            Za Svet

            Predsednik

         L. LINKEVIČIUS

      (1)  UL L 317, 15.12.2000, str. 3.

      (2)  UL L 287, 4.11.2010, str. 3.

      (3)  UL L 317, 15.12.2000, str. 376.

      (4)  Sklep Sveta z dne 18. februarja 2002 o sklenitvi posvetovanj z Zimbabvejem po členu 96 Partnerskega sporazuma AKP-ES (UL L 50, 21.2.2002, str. 64).

      (5)  Sklep Sveta z dne 7. avgusta 2012 o podaljšanju veljavnosti Sklepa 2012/96/EU in začasnem prenehanju uporabe ustreznih ukrepov iz Sklepa 2002/148/ES (UL L 213, 10.8.2012, str. 13).

      (6)  Sklep Sveta z dne 17. februarja 2012 o prilagoditvi in podaljšanju obdobja uporabe ustreznih ukrepov, prvič določenih s Sklepom 2002/148/ES o sklenitvi posvetovanj z Zimbabvejem v skladu s členom 96 Partnerskega sporazuma AKP-ES (UL L 47, 18.2.2012, str. 47).


title: Sklep Komisije (EU) 2017/1254 z dne 4. julija 2017 o predlagani državljanski pobudi z naslovom „Ustavimo TTIP“ (notificirano pod dokumentarno številko C(2017) 4725)

text:
               12.7.2017

               SL

               Uradni list Evropske unije

               L 179/16

         SKLEP KOMISIJE (EU) 2017/1254
   z dne 4. julija 2017
   o predlagani državljanski pobudi z naslovom „Ustavimo TTIP“

         (notificirano pod dokumentarno številko C(2017) 4725)

   (Besedilo v angleškem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 211/2011 Evropskega parlamenta in Sveta z dne 16. februarja 2011 o državljanski pobudi (1) in zlasti člena 4 Uredbe,
   ob upoštevanju naslednjega:

               (1)

               Prijava predlagane državljanske pobude z naslovom „Ustavimo TTIP“ je bila zavrnjena s Sklepom Komisije C(2014) 6501 z dne 10. septembra 2014. Navedeni sklep je Splošno sodišče Evropske unije razglasilo za ničnega s sodbo z dne 10. maja 2017 v zadevi T-754/14. Da bi sprejeli ukrepe, potrebne za izvršitev sodbe Splošnega sodišča, je treba sprejeti nov sklep Komisije o zahtevku za prijavo predlagane državljanske pobude.

               (2)

               Predlagana državljanska pobuda z naslovom „Ustavimo TTIP“ se nanaša na naslednje: „Evropsko komisijo pozivamo, naj Svetu priporoči, da prekliče pogajalski mandat za sklenitev čezatlantskega partnerstva za trgovino in naložbe (TTIP) in da ne sklene celovitega gospodarskega in trgovinskega sporazuma (CETA).“

               (3)

               Zastavljeni cilji predlagane državljanske pobude so: „Preprečiti želimo sprejetje TTIP in CETA, saj vsebujeta več ključnih vprašanj, kot npr. reševanje sporov med vlagatelji in državo ter pravila za regulativno sodelovanje, ki predstavljajo tveganje za demokracijo in pravno državo. Preprečiti želimo, da bi se v nepreglednih pogajanjih znižali standardi zaposlovanja, socialni standardi, okoljski standardi, standardi zasebnosti in potrošniški standardi ter deregulirale javne storitve (npr. v zvezi z vodo) in kulturne dobrine. Evropska državljanska pobuda podpira alternativno trgovinsko in naložbeno politiko v EU.“

               (4)

               Sklepi Sveta o pooblastilu za začetek pogajanj o mednarodnih sporazumih med Unijo in tretjimi državami, kot sta čezatlantsko partnerstvo za trgovino in naložbe ter Celoviti gospodarski in trgovinski sporazum (CETA) med Kanado na eni strani ter Evropsko unijo in njenimi državami članicami na drugi strani, ter sklepi Sveta o pooblastilu za podpis ali sklenitev takih sporazumov so pravni akti Unije za namene izvajanja Pogodb, sprejeti na podlagi priporočila ali predloga Komisije. Ti pravni akti so torej lahko predmet evropske državljanske pobude.

               (5)

               Vendar je bil sporazum CETA podpisan 30. oktobra 2016 po sprejetju Sklepa Sveta (EU) 2017/37 (2). Zato je predlagana državljanska pobuda postala brezpredmetna, saj se nanaša na predlog Komisije za sklep Sveta, da se sporazum CETA ne podpiše.

               (6)

               Pogodba o Evropski uniji (PEU) krepi državljanstvo Unije in nadalje izboljšuje demokratično delovanje Unije; med drugim določa, da ima vsak državljan Unije pravico sodelovati v demokratičnem življenju Unije prek evropske državljanske pobude.

               (7)

               V ta namen bi morali biti postopki in pogoji, potrebni za državljansko pobudo, jasni, preprosti, uporabniku prijazni in sorazmerni z naravo državljanske pobude, da bi spodbujali sodelovanje državljanov in naredili Unijo dostopnejšo.

               (8)

               Iz teh razlogov je primerno upoštevati, da predlagana državljanska pobuda ne sodi očitno izven okvira pristojnosti Komisije za predložitev predlogov pravnih aktov Unije za izvajanje Pogodb, v skladu s členom 4(2)(b) Uredbe.

               (9)

               Predlagano državljansko pobudo z naslovom „Ustavimo TTIP“ bi bilo zato treba prijaviti. Izjave o podpori tej predlagani državljanski pobudi bi bilo treba zbrati, v obsegu, v katerem se ta pobuda nanaša na predloge ali priporočila Komisije za pravne akte Unije, razen na sklep Sveta, da se sporazum CETA ne podpiše –

         SPREJELA NASLEDNJI SKLEP:
   Člen 1
   1.   Predlagana državljanska pobuda z naslovom „Ustavimo TTIP“ se prijavi.
   2.   Za predlagano državljansko pobudo se lahko zbirajo izjave o podpori, ki temeljijo na razumevanju, da se pobuda nanaša na predloge ali priporočila Komisije za pravne akte, razen na sklep Sveta, da se Celoviti gospodarski in trgovinski sporazum (CETA) med Kanado na eni strani ter Evropsko unijo in njenimi državami članicami na drugi strani ne podpiše.
   Člen 2
   Ta sklep začne veljati 10. julija 2017.
   Člen 3
   Ta sklep je naslovljen na organizatorje (člane državljanskega odbora) predlagane državljanske pobude „Ustavimo TTIP“, ki jih zastopata Michael EFLER in [osebni podatki so bili izbrisani po posvetovanju z organizatorji] kot kontaktni osebi.

      V Bruslju, 4. julija 2017

            Za Komisijo

         Frans TIMMERMANS

            Prvi podpredsednik

      (1)  UL L 65, 11.3.2011, str. 1.

      (2)  Sklep Sveta (EU) 2017/37 z dne 28. oktobra 2016 o podpisu, v imenu Evropske unije, Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani (UL L 11, 14.1.2017, str. 1).


title: 2005/46/ES, Euratom: Sklep Evropskega Parlamenta z dne 11. januarja 2005 o imenovanju Evropskega varuha človekovih pravic

text:
               25.1.2005

               SL

               Uradni list Evropske unije

               L 21/8

      SKLEP EVROPSKEGA PARLAMENTA

   z dne 11. januarja 2005
   o imenovanju Evropskega varuha človekovih pravic
   (2005/46/ES, Euratom)
   EVROPSKI PARLAMENT JE –
   ob upoštevanju Pogodbe o ustanovitvi Evropske skupnosti in zlasti členov 21(2) in 195 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 107d Pogodbe,
   ob upoštevanju svojega sklepa z dne 9. marca 1994 o pravilih in splošnih pogojih, ki urejajo opravljanje funkcije varuha človekovih pravic (1), kakor je bil spremenjen s sklepom z dne 14. marca 2002 (2),
   ob upoštevanju člena 194 svojega poslovnika,
   ob upoštevanju javnega razpisa (3),
   ob upoštevanju glasovanja z dne 11. januarja 2005 –
   SKLENIL:
   G. Nikiforos DIAMANDOUROS je bil imenovan za Evropskega varuha človekovih pravic.

      V Strasbourgu, 11. januarja 2005

            Za Evropski parlament

            Predsednik

         Josep BORRELL FONTELLES

      (1)  UL L 113, 4.5.1994, str. 15.

      (2)  UL L 92, 9.4.2002, str. 13.

      (3)  UL C 213, 25.8.2004, str. 9.


title: Sklep Sveta 2012/371/SZVP z dne 10. julija 2012 o spremembi Sklepa 2010/656/SZVP o podaljšanju omejevalnih ukrepov proti Slonokoščeni obali

text:
               11.7.2012

               SL

               Uradni list Evropske unije

               L 179/21

         SKLEP SVETA 2012/371/SZVP
   z dne 10. julija 2012
   o spremembi Sklepa 2010/656/SZVP o podaljšanju omejevalnih ukrepov proti Slonokoščeni obali
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 29. oktobra 2010 sprejel Sklep 2010/656/SZVP o podaljšanju omejevalnih ukrepov proti Slonokoščeni obali (1).

               (2)

               Varnostni svet Združenih narodov je 26. aprila 2012 sprejel Resolucijo 2045 (2012), s katero je podaljšal omejevalne ukrepe, uvedene proti Slonokoščeni obali do 30. aprila 2013 in spremenil omejevalne ukrepe v zvezi z orožjem.

               (3)

               Sklep 2010/656/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2010/656/SZVP se spremeni:

               1.

               člen 1(2) se črta;

               2.

               člen 2 se nadomesti z naslednjim:
               „Člen 2
               Člen 1 se ne uporablja za:

                           (a)

                           dobavo, namenjeno izključno za podporo ali uporabo v operaciji Združenih narodov v Slonokoščeni obali in za francoske sile, ki jo podpirajo;

                           (b)

                           naslednje, kot je bilo vnaprej priglašeno odboru, ustanovljenem na podlagi odstavka 14 Resolucije VS ZN 1572 (2004) (v nadaljnjem besedilu: Odbor za sankcije):

                                       (i)

                                       dobavo nesmrtonosne vojaške opreme, namenjene izključno za humanitarno ali zaščitno uporabo, vključno s takšno opremo, namenjeno za operacije za krizno upravljanje Unije, ZN, Afriške unije in Gospodarske skupnosti zahodnoafriških držav (ECOWAS);

                                       (ii)

                                       dobavo v obliki začasnega izvoza v Slonokoščeno obalo za sile države, ki ukrepa v skladu z mednarodnim pravom zgolj in neposredno za lažjo evakuacijo svojih državljanov in državljanov, za katere ima konzularno pristojnost v Slonokoščeni obali;

                                       (iii)

                                       dobavo nesmrtonosne vojaške opreme, povezane s pregonom, namenjene temu, da se varnostnim silam Slonokoščene obale omogoči uporaba zgolj ustrezne in sorazmerne sile pri vzdrževanju javnega reda;

                           (c)

                           dobavo zaščitnih oblačil, vključno z zaščitnimi jopiči in vojaškimi čeladami, ki jih zgolj za svojo osebno uporabo v Slonokoščeno obalo začasno izvozi osebje Združenih narodov, osebje Unije ali njenih držav članic, predstavniki medijev, humanitarni in razvojni delavci ter povezano osebje;

                           (d)

                           dobavo orožja in druge sorodne smrtonosne opreme varnostnim silam Slonokoščene obale, namenjene izključno za podporo ali uporabo v reformnem procesu na področju varnostnega sektorja v Slonokoščeni obali, kot je vnaprej odobril Odbor;

                           (e)

                           dobavo nesmrtonosne opreme, ki jo je možno uporabiti za notranjo represijo in je namenjena izključno temu, da se varnostnim silam Slonokoščene obale omogoči uporaba zgolj ustrezne in sorazmerne sile pri vzdrževanju javnega reda;

                           (f)

                           dobavo opreme varnostnim silam Slonokoščene obale, ki jo je možno uporabiti za notranjo represijo in je namenjena izključno za podporo ali uporabo v reformnem procesu na področju varnostnega sektorja v Slonokoščeni obali.“

         Člen 2
   Ta sklep začne veljati na dan objave v Uradnem listu Evropske unije.

      V Bruslju, 10. julija 2012

            Za Svet

            Predsednik

         V. SHIARLY

      (1)  UL L 285, 30.10.2010, str. 28.


Pomembno pravno obvestilo

|

2014/111/EU: Sklep Sveta z dne 24. februarja 2014 o imenovanju člana Računskega sodišča

Uradni list L 061 , 01/03/2014 str. 0006 - 0006

		Sklep Svetaz dne 24. februarja 2014o imenovanju člana Računskega sodišča(2014/111/EU)SVET EVROPSKE UNIJE JE –ob upoštevanju Pogodbe o delovanju Evropske unije in zlasti člena 286(2) Pogodbe,ob upoštevanju mnenja Evropskega parlamenta [1],ob upoštevanju naslednjega:(1) Mandat g. Haralda NOACKA se izteče 28. februarja 2014.(2) Zato bi bilo treba opraviti novo imenovanje –SPREJEL NASLEDNJI SKLEP:Člen 1G. Klaus-Heiner LEHNE se imenuje za člana Računskega sodišča za obdobje od 1. marca 2014 do 29. februarja 2020.Člen 2Ta sklep začne veljati na dan sprejetja.V Bruslju, 24. februarja 2014Za SvetPredsednikK. Arvanitopoulos[1] Mnenje z dne 4. februarja 2014 (še ni objavljeno v Uradnem listu).--------------------------------------------------


title: 2008/382/ES: Sklep Sveta z dne 14. maja 2008 o imenovanju dveh italijanskih članov in italijanskega nadomestnega člana Odbora regij

text:
               21.5.2008

               SL

               Uradni list Evropske unije

               L 131/13

      SKLEP SVETA

   z dne 14. maja 2008
   o imenovanju dveh italijanskih članov in italijanskega nadomestnega člana Odbora regij
   (2008/382/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga italijanske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi odstopa g. Bruna MARZIANA in g. Paola FONTANELLIJA sta se sprostili dve mesti članov Odbora regij. Zaradi odstopa g. CARRAZZE se je sprostilo mesto nadomestnega člana Odbora regij –

         SKLENIL:
   Člen 1
   Za preostanek mandata, ki se izteče 25. januarja 2010, se v Odbor regij imenujejo:

               (a)

               za člana:

                           —

                           g. Graziano MILIA, Presidente della Provincia di Cagliari (sprememba mandata),

                           —

                           g. Leonardo DOMENICI, Sindaco del Comune di Firenze,

                     in

               (b)

               za nadomestnega člana:

                           —

                           g. Giuseppe VARACALLI, Consigliere comunale del Comune di Gerace.

         Člen 2
   Ta sklep začne učinkovati na dan sprejetja.

      V Bruslju, 14. maja 2008

            Za Svet

            Predsednik

         A. BAJUK

      (1)  UL L 56, 25.2.2006, str. 75.


title: 2008/500/ES,Euratom: Sklep Evropskega parlamenta z dne 24. aprila 2007 o zaključku poslovnih knjig glede izvrševanja splošnega proračuna Evropske unije za proračunsko leto 2005, Oddelek III – Komisija

text:
               15.7.2008

               SL

               Uradni list Evropske unije

               L 187/54

      SKLEP EVROPSKEGA PARLAMENTA

   z dne 24. aprila 2007
   o zaključku poslovnih knjig glede izvrševanja splošnega proračuna Evropske unije za proračunsko leto 2005, Oddelek III – Komisija
   (2008/500/ES, Euratom)
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2005 (1),
   ob upoštevanju zaključnega računa Evropskih skupnosti za proračunsko leto 2005 – zvezek I (SEK(2006) 0916 – C6-0263/2006, SEK(2006) 0915 – C6-0262/2006) (2),
   ob upoštevanju Letnega poročila Komisije organu, pristojnemu za podelitev razrešnice, o nadaljnjem ukrepanju na podlagi sklepov o razrešnicah za leto 2004 (KOM(2006) 0642, KOM(2006) 0641) in delovnega dokumenta Komisije – Priloga k poročilu Komisije Evropskemu parlamentu o nadaljnjem ukrepanju na podlagi sklepov o razrešnicah za leto 2004 (SEK(2006) 1376, SEK(2006) 1377),
   ob upoštevanju Sporočila Komisije Evropskemu parlamentu, Svetu, Evropskemu ekonomsko-socialnemu odboru in Odboru regij z naslovom „Dosežki politik leta 2005“ (KOM(2006) 0124),
   ob upoštevanju Sporočila Komisije z naslovom „Zbirno poročilo o dosežkih Komisije pri upravljanju v letu 2005“ (KOM(2006) 0277),
   ob upoštevanju Letnega poročila Komisije organu, pristojnemu za podelitev razrešnice, o notranjih revizijah, opravljenih leta 2005 (KOM(2006) 0279),
   ob upoštevanju Poročila Komisije o odgovorih držav članic na Letno poročilo Računskega sodišča 2004 (KOM(2006) 0184),
   ob upoštevanju Zelene knjige o pobudi za preglednost v Evropi, ki jo je Komisija sprejela dne 3. maja 2006 (KOM(2006) 0194),
   ob upoštevanju Mnenja št. 2/2004 Računskega sodišča o modelu „enotne revizije“ (in predloga za okvir notranje kontrole Skupnosti) (3),
   ob upoštevanju Sporočila Komisije o časovnem načrtu za integriran okvir notranje kontrole (KOM(2005) 0252),
   ob upoštevanju akcijskega načrta Komisije za integriran okvir notranje kontrole (KOM(2006) 0009),
   ob upoštevanju prvega poročila o rezultatih uresničevanja akcijskega načrta Komisije za integriran okvir notranje kontrole z dne 19. julija 2006 (SEK(2006) 1009),
   ob upoštevanju Poročila Odbora za evropsko unijo zgornjega doma britanskega parlamenta z naslovom „Finančno upravljanje in goljufija v Evropski uniji: ugotovitve, dejstva in predlogi“, ki je bilo objavljeno dne 13. novembra 2006,
   ob upoštevanju Letnega poročila Računskega sodišča glede izvrševanja proračuna za proračunsko leto 2005 (4) in njegovih posebnih poročil skupaj z odgovori revidiranih institucij,
   ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (5),
   ob upoštevanju Priporočila Sveta z dne 27. februarja 2007 (5710/2007 – C6-0081/2007),
   ob upoštevanju členov 274, 275 in 276 Pogodbe ES ter členov 179a in 180b Pogodbe Euratom,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o Finančni uredbi, ki se uporablja za splošni proračun Evropskih skupnosti (6), in zlasti členov 145, 146 in 147 Uredbe,
   ob upoštevanju Mnenja št. 4/2006 Računskega sodišča o Osnutku uredbe Sveta o spremembi Uredbe (ES, Euratom) št. 1605/2002 (7),
   ob upoštevanju člena 70 in Priloge V svojega Poslovnika,
   ob upoštevanju poročila Odbora za proračunski nadzor in mnenj drugih zadevnih odborov (A6-0095/2007),

               A.

               ker je na podlagi člena 275 Pogodbe ES Komisija odgovorna za pripravo poslovnih knjig,

               1.

               odobri zaključek poslovnih knjig glede izvrševanja splošnega proračuna Evropske unije za proračunsko leto 2005;

               2.

               naroči predsedniku, naj ta sklep posreduje Svetu, Komisiji, Sodišču Evropskih skupnosti, Računskemu sodišču in Evropski investicijski banki ter nacionalnim in regionalnim revizijskim institucijam držav članic ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL L 60, 8.3.2005.

      (2)  UL C 264, 31.10.2006, str. 1.

      (3)  UL C 107, 30.4.2004, str. 1.

      (4)  UL C 263, 31.10.2006, str. 1.

      (5)  UL C 263, 31.10.2006, str. 10.

      (6)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (7)  UL C 273, 9.11.2006, str. 2.


title: Sklep Sveta 2012/98/SZVP z dne 17. februarja 2012 o spremembi Sklepa 2010/232/SZVP o podaljšanju omejevalnih ukrepov proti Burmi/Mjanmaru

text:
               18.2.2012

               SL

               Uradni list Evropske unije

               L 47/64

         SKLEP SVETA 2012/98/SZVP
   z dne 17. februarja 2012
   o spremembi Sklepa 2010/232/SZVP o podaljšanju omejevalnih ukrepov proti Burmi/Mjanmaru
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 26. aprila 2010 sprejel Sklep 2010/232/SZVP o podaljšanju omejevalnih ukrepov proti Burmi/Mjanmaru (1).

               (2)

               Svet je 23. januarja 2012 pozdravil pomemben program političnih reform, ki sta ga sprejela vlada in parlament Burme/Mjanmara, ter njuno zavezanost gospodarskemu in socialnemu razvoju. Svet se je seznanil z zavezanostjo vlade, da nadaljuje in dokonča te reforme.

               (3)

               Svet je sklenil, da bi bilo treba najprej odložiti prepoved izdajanja vizumov, uvedeno zoper predsednika, podpredsednike, člane vlade in predsednika obeh domov parlamenta Burme/Mjanmara.

               (4)

               Sklep 2010/232/SZVP bi bilo treba ustrezno spremeniti –

         SPREJEL NASLEDNJI SKLEP:
   Člen 1
   Člen 15 Sklepa 2010/232/SZVP se nadomesti z naslednjim:

      "Člen 15
      1.   Ta sklep začne veljati na dan sprejetja.
      2.   Ta sklep se uporablja do 30. aprila 2012.
      3.   Ukrepi iz člena 9(1) ter člena 10(1) in (2) se, kolikor se uporabljajo za osebe iz Priloge IV, odložijo do 30. aprila 2012.
      4.   Ukrepi iz člena 9(1) se, kolikor se uporabljajo za osebe iz Priloge V, odložijo do 30. aprila 2012."

   Člen 2
   Besedilo Priloge k temu sklepu se doda kot Priloga V k Sklepu 2010/232/SZVP.
   Člen 3
   Ta sklep začne veljati na dan sprejetja.

      V Bruslju, 17. februarja 2012

            Za Svet

            Predsednik

         M. SAREEN

      (1)  UL L 105, 27.4.2010, str. 22.
   PRILOGA

         "PRILOGA V

            Seznam oseb iz člena 15(4)

         NEKDANJI DRŽAVNI SVET ZA MIR IN RAZVOJ (SPDC)

                     #

                     Ime (in morebitni vzdevki)

                     Podatki za ugotavljanje istovetnosti (položaj/naziv, datum in kraj rojstva, številka potnega lista/osebne izkaznice, soprog(a) ali sin/hčerka …)

                     Spol
                     (M/Ž)

                     1

                     Thura Shwe Mann

                     podpredsednik Stranke za skupno solidarnost in razvoj (USDP), nekdanji načelnik štaba SPDC in koordinator za posebne operacije, datum rojstva: 11. julij 1947, poslanec parlamenta (spodnjega doma), predsednik spodnjega doma

                     M

                     2

                     Khin Lay Thet

                     soproga Thure Shweja Manna

                     Ž

                     3

                     Aung Thet Mann, tudi Shwe Mann Ko Ko

                     sin Thure Shweja Manna, podjetje Ayeya Shwe War (Wah), 5, Pyay Rd, občina Hlaing, Yangon, in solastnik podjetja RedLink Communications Co Ltd, No 20, Building B, Mya Yeik Nyo Royal Hotel, Pa-Le Rd, občina Bahan, Yangon, datum rojstva: 19. junij 1977

                     M

                     4

                     Khin Hnin Thandar

                     soproga Aunga Theta Manna

                     Ž

                     5

                     Toe Naing Mann

                     sin Thure Shweja Manna, datum rojstva: 29. junij 1978, lastnik Global Net and Red Link Communications Co Ltd, No 20, Building B, Mya Yeik Nyo Royal Hotel, Pa-Le Rd, občina Bahan, Yangon, ponudniki spletnih storitev

                     M

                     6

                     Zay Zin Latt

                     soproga Toeja Nainga Manna, hči Khina Shweja, datum rojstva: 24. marec 1981

                     Ž

         VLADA

                     #

                     Ime (in morebitni vzdevki)

                     Podatki za ugotavljanje identitete (vključno z ministrstvom)

                     Spol
                     (M/Ž)

                     1

                     Thein Sein

                     predsednik in izvršni vodja Republike Zveze Mjanmar, nekdanji predsednik vlade, nekdanji član SPDC, nekdanji predsednik Stranke za skupno solidarnost in razvoj (USDP), datum rojstva: 20. april 1945, Pathein

                     M

                     2

                     Khin Khin Win

                     soproga Theina Seina

                     Ž

                     3

                     Tin Aung Myint Oo

                     podpredsednik Republike Zveze Mjanmar, nekdanji prvi sekretar SPDC, nekdanji podpredsednik Stranke za skupno solidarnost in razvoj (USDP), datum rojstva: 29. maj 1950

                     M

                     4

                     Khin Saw Hnin

                     soproga Tina Aunga Myinta Ooja

                     Ž

                     5

                     stotnik Naing Lin Oo

                     sin Tina Aunga Myinta Ooja

                     M

                     6

                     Hnin Yee Mon

                     soproga stotnika Nainga Lina Ooja

                     Ž

                     7

                     generalmajor Hla Min

                     minister za obrambo, nekdanji načelnik Urada za posebne operacije 3, nekdanji poveljnik južne regije (divizija Bago), datum rojstva: 26. januar 1958

                     M

                     8

                     Generalpolkovnik Ko Ko

                     minister za notranje zadeve, nekdanji načelnik Urada za posebne operacije 3 (Pegu, Irrawaddy, Arakan), kraj rojstva: Mandalay, datum rojstva: 10. marec 1956

                     M

                     9

                     Sao Nwan Khun Sum

                     soproga generalpolkovnika Ko Koja

                     Ž

                     10

                     Thein Htaik, tudi Hteik, tudi Htike

                     minister za rudarstvo, nekdanji vojaški generalni inšpektor, datum rojstva: 8. februar 1952, kraj rojstva: Yangon

                     M

                     11

                     Thein Htay

                     minister za obmejne zadeve in industrijski razvoj, nekdanji namestnik ministra za obrambo, kraj rojstva: Taunggyi, datum rojstva: 7. september 1955

                     M

                     12

                     Myint Myint Khine

                     soproga Theina Htaya

                     Ž

                     13

                     Soe Maung

                     predsedniški urad, nekdanji sodnik pravobranilec, datum rojstva: 20. december 1952, kraj rojstva: Yezagyo

                     M

                     14

                     Nang Phyu Phyu Aye

                     soproga Soeja Maunga

                     Ž

                     15

                     Aye Myint

                     minister za znanost in tehnologijo, nekdanji namestnik ministra za obrambo

                     M

                     16

                     Soe Thein

                     minister za industrijo 2, kraj rojstva: Yangon, datum rojstva: 7. september 1949

                     M

                     17

                     Khin Aye Kyin, tudi Aye Aye

                     soproga Soeja Theina

                     Ž

                     18

                     Yimon Aye

                     hči Soeja Theina, datum rojstva: 12. julij 1980

                     Ž

                     19

                     Aye Chan

                     sin Soeja Theina, datum rojstva: 23. september 1973

                     M

                     20

                     Thida Aye

                     hči Soeja Theina, datum rojstva: 23. marec 1979

                     Ž

                     21

                     Aung Min

                     minister za železniški promet, kraj rojstva: Yangon, datum rojstva: 20. november 1949

                     M

                     22

                     Wai Wai Thar, tudi Wai Wai Tha

                     soproga Aunga Mina

                     Ž

                     23

                     Aye Min Aung

                     hči Aunga Mina

                     Ž

                     24

                     Htoo Char Aung

                     sin Aunga Mina

                     M

                     25

                     Khin Yi

                     minister za priseljevanje in prebivalstvo, nekdanji generalni direktor policije v Mjanmaru, datum rojstva: 29. december 1952, kraj rojstva: Myaung Mya

                     M

                     26

                     Khin May Soe

                     soproga Khina Yija

                     Ž

                     27

                     Myint Hlaing

                     minister za kmetijstvo in namakanje, nekdanji načelnik štaba (zračna obramba), kraj rojstva: Mogok, datum rojstva: 13. avgust 1953

                     M

                     28

                     Thura Myint Maung

                     minister za verske zadeve, kraj rojstva: Yesagyo, datum rojstva: 19. januar 1941

                     M

                     29

                     Aung Kyaw Soe

                     sin Thure Myinta Maunga

                     M

                     30

                     Su Su Sandi

                     soproga Aunga Kyawa Soeja

                     Ž

                     31

                     Zin Myint Maung

                     hči Thure Myinta Maunga

                     Ž

                     32

                     Khin Maung Myint

                     minister za gradnje, nekdanji minister za električno energijo 2, kraj rojstva: Sagaing, datum rojstva: 24. maj 1951

                     M

                     33

                     Win Win Nu

                     soproga Khina Maunga Myinta

                     Ž

                     34

                     Tin Naing Thein

                     minister za državno načrtovanje in gospodarski razvoj ter minister za živinorejo in ribištvo, nekdanji minister za trgovino, prej namestnik ministra za gozdarstvo

                     M

                     35

                     Aye Aye

                     soproga Tina Nainga Theina

                     Ž

                     36

                     Kyaw Swa Khaing

                     minister za industrijo 1, nekdanji namestnik ministra za industrijo 2

                     M

                     37

                     Khin Phyu Mar

                     soproga Kyawa Swaja Khainga

                     Ž

                     38

                     Than Htay

                     minister za energetiko, nekdanji namestnik ministra za energetiko, kraj rojstva: Myanaung, datum rojstva: 12. november 1954

                     M

                     39

                     Soe Wut Yi

                     soproga Thana Htaya

                     Ž

                     40

                     Zaw Min

                     minister za električno energijo (1), datum rojstva: 30. oktober 1951, kraj rojstva: Bago

                     M

                     41

                     Khin Mi Mi

                     soproga Zawa Mina

                     Ž

                     42

                     Khin Maung Soe

                     minister za električno energijo (2)

                     M

                     43

                     Hla Tun

                     minister za finance in prihodke, nekdanji minister za finance in prihodke, datum rojstva: 11. julij 1951, kraj rojstva: Yangon

                     M

                     44

                     Khin Than Win

                     soproga Hlaja Tuna

                     Ž

                     45

                     Thein Nyunt

                     urad predsednika, nekdanji minister za napredek obmejnih območij, nacionalne etnične in razvojne zadeve ter župan mesta Nay Pyi Taw, kraj rojstva: Maubin, datum rojstva: 8. oktober 1948

                     M

                     46

                     Kyin Khaing, tudi Kyin Khine

                     soproga Theina Nyunta

                     Ž

                     47

                     (Wunna Kyaw Htin) Win Myint

                     minister za trgovino, predsednik Federacije gospodarskih zbornic Zveze Mjanmar (UMFCCI) in lastnik Shwe Nagar Min Co ter lastnik nogometnega kluba Zeya Shwe Myay, kraj rojstva: Ye Oo, datum rojstva: 21. april 1954

                     M

                     48

                     Kyaw Hsan

                     minister za informiranje in minister za kulturo, nekdanji član Stranke za skupno solidarnost in razvoj (USDP), kraj rojstva: Monywa, datum rojstva: 20. maj 1948

                     M

                     49

                     Kyi Kyi Win

                     soproga Kyawa Hsana, vodja oddelka za informiranje Federacije za ženska vprašanja Mjanmara

                     Ž

                     50

                     Win Tun

                     minister za gozdarstvo

                     M

                     51

                     Aung Kyi

                     minister za delo ter minister za socialno varstvo, pomoč in ponovno naselitev, nekdanji minister za zaposlovanje/delo (8. 10. 2007 imenovan za ministra za stike, odgovoren za stike z Aung San Suu Kyi), kraj rojstva: Yangon, datum rojstva: 1. november 1946

                     M

                     52

                     Thet Thet Swe

                     soproga Aunga Kyija

                     Ž

                     53

                     Ohn Myint

                     minister za zadruge, nekdanji načelnik Urada za posebne operacije 6

                     M

                     54

                     Nu Nu Swe

                     soproga Ohna Myinta

                     Ž

                     55

                     Thein Tun, tudi Thein Htun

                     minister za komunikacije, pošto in telegraf

                     M

                     56

                     Nyan Htun Aung

                     minister za promet

                     M

         NAMESTNIKI MINISTROV

                     #

                     Ime (in morebitni vzdevki)

                     Podatki za ugotavljanje identitete (vključno z ministrstvom)

                     Spol
                     (M/Ž)

                     1

                     generalmajor Kyaw Nyunt

                     namestnik ministra za obrambo

                     M

                     2

                     polkovnik Aung Thaw

                     namestnik ministra za obrambo

                     M

                     3

                     generalmajor Zaw Win

                     namestnik ministra za obmejne zadeve, nekdanji poveljnik bataljona Lon Htein, baza 3, Shwemyayar

                     M

                     4

                     Maung Myint

                     namestnik ministra za zunanje zadeve, datum rojstva: 21. maj 1958, kraj rojstva: Mandalay

                     M

                     5

                     dr. Khin Mya Win

                     datum rojstva: 21. januar 1956, soproga Maunga Myinta

                     Ž

                     6

                     Win Than

                     namestnik ministra za finance in prihodke

                     M

                     7

                     Tint Lwin

                     namestnik ministra za komunikacije, pošto in telegraf

                     M

                     8

                     Phone Swe

                     namestnik ministra za socialno varstvo, pomoč in ponovno naselitev, nekdanji namestnik ministra za notranje zadeve

                     M

                     9

                     San San Wai

                     soproga brigadnega generala Phona Sweja

                     Ž

                     10

                     Than Tun

                     namestnik ministra za zadruge

                     M

                     11

                     Myint Thein

                     namestnik ministra za delo, nekdanji sodnik vrhovnega sodišča

                     M

                     12

                     Win Shein

                     namestnik ministra za promet, nekdanji poveljnik generalnega štaba usposabljanja za mornarico

                     M

                     13

                     Htay Aung

                     namestnik ministra za hotelirstvo in turizem

                     M

                     14

                     Thein Aung

                     namestnik ministra za industrijo 1

                     M

                     15

                     Thura U Thaung Lwin

                     namestnik ministra za železniški promet

                     M

                     16

                     Thant Shin

                     namestnik ministra za železniški promet

                     M

                     17

                     Aye Kyu

                     namestnik ministra za šolstvo

                     M

                     18

                     Kyaw Kyaw Win

                     namestnik ministra za priseljevanje in prebivalstvo

                     M

                     19

                     Aye Myint Kyu

                     namestnik ministra za šport

                     M

                     20

                     Han Sein

                     namestnik ministra za industrijski razvoj Mjanmara

                     M

                     21

                     Chan Maung

                     namestnik ministra za industrijski razvoj Mjanmara

                     M

                     22

                     Khin Maung Aye

                     namestnik ministra za živinorejo in ribištvo

                     M

                     23

                     Kyaw Zan Myint

                     namestnik ministra za notranje zadeve

                     M

         OSEBE, KI IMAJO KORISTI OD VLADNE GOSPODARSKE POLITIKE, IN DRUGE OSEBE, POVEZANE Z REŽIMOM

                     #

                     Ime (in morebitni vzdevki)

                     Podatki za ugotavljanje identitete (vključno s podjetjem)

                     Spol
                     (M/Ž)

                     1

                     Khin Aung Myint

                     nekdanji minister za kulturo, poslanec parlamenta (zgornjega doma), predsednik zgornjega doma, nekdanji član Stranke za skupno solidarnost in razvoj (USDP)

                     M

                     2

                     Khin Phyone

                     soproga Khina Aunga Myinta

                     Ž"


title: Sklep Evropskega parlamenta (EU) 2015/1637 z dne 29. aprila 2015 o razrešnici glede izvrševanja proračuna Prevajalskega centra za organe Evropske unije za proračunsko leto 2013

text:
               30.9.2015

               SL

               Uradni list Evropske unije

               L 255/169

      SKLEP EVROPSKEGA PARLAMENTA (EU) 2015/1637
      z dne 29. aprila 2015
      o razrešnici glede izvrševanja proračuna Prevajalskega centra za organe Evropske unije za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Prevajalskega centra za organe Evropske unije za proračunsko leto 2013,

                  —

                  ob upoštevanju poročila Računskega sodišča o zaključnem računu Prevajalskega centra za organe Evropske unije za proračunsko leto 2013 z odgovori centra (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice centru glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe Sveta (ES) št. 2965/94 z dne 28. novembra 1994 o ustanovitvi Prevajalskega centra za organe Evropske unije (5), zlasti člena 14,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7), zlasti člena 108,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor (A8-0084/2015),

         1.

            podeli razrešnico direktorici Prevajalskega centra za organe Evropske unije glede izvrševanja proračuna centra za proračunsko leto 2013;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje direktorici Prevajalskega centra za organe Evropske unije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 35.

         (2)  Glej opombo 1.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 314, 7.12.1994, str. 1.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.